## Uredba o informativnoj djelatnosti za vrijeme ratnoga stanja ili u slučaju neposredne ugroženosti neovisnosti i jedinstvenosti Republike Hrvatske

### NN 57/1991 (4.11.1991.), Uredba o informativnoj djelatnosti za vrijeme ratnoga stanja ili u slučaju neposredne ugroženosti neovisnosti i jedinstvenosti Republike Hrvatske

# PREDSJEDNIK REPUBLIKE HRVATSKE

Na temelju odredbe članka 101. stavka 1. Ustava Republike Hrvatske,
na prijedlog Vlade Republike Hrvatske donosim

## UREDBU

### o informativnoj djelatnosti za vrijeme ratnoga stanja ili u slučaju neposredne ugroženosti neovisnosti i jedinstvenosti Republike Hrvatske

I. OPĆE ODREDBE

Članak 1.

Ovom uredbom utvrđuju se ustrojstvo i ovlasti državnoga tijela za informiranje,
te pravila postupanja izvora informacija i sredstava priopćavanja za vrijeme
ratnoga stanja ili u slučaju neposredne ugroženosti neovisnosti i jedinstvenosti
Republike Hrvatske.

Članak 2.

Propisi kojima se uređuje informativna djelatnost, koji vrijede na dan
stupanja na snagu ove uredbe, primjenjivat će se za vrijeme ratnoga stanja
ili u slučaju neposredne ugroženosti neovisnosti i jedinstvenosti Republike
Hrvatske, ako ovom uredbom ili drugom uredbom sa zakonskom snagom nije
drukčije odredeno.

II. INFORMATIVNI ŠTAB REPUBLIKE HRVATSKE

Članak 3.

Djelovanje sredstava priopćavanja u Republici Hrvatskoj, te rad domaćih
i stranih novinara usklađuje i nadzire Informativni štab Republike Hrvatske
(u daljnjem tekstu: Informativni štab RH). Informativni štab RH čine ministar
informiranja Republike Hrvatske, osobe koje imenuje Vlada Republike Hrvatske
i stručnjaci masovnoga komuniciranja koje imenuje ministar informiranja
Republike Hrvatske. Radom Informativnoga štaba RH rukovodi ministar informiranja
Republike Hrvatske.

Članak 4.

Tijela izvršne vlasti, osim Vlade Republike Hrvatske, izvješćuju javnost
o svome radu u skladu s uputama Informativnoga štaba RH. Priopćenja Informativnoga
štaba RH radijske i televizijske postaje dužne su objaviti odmah, a novine
i druge povremene tiskovine u prvome slijedećem izdanju.

Članak 5.

Hrvatski radio - Studio Zagreb, kao središnja radijska postaja, djeluje
u skladu sa zahtjevima Informativnoga štaba RH i planom obrane. Ako Hrvatski
radio - Studio Zagreb bude onesposobljen za rad ili onemogućen u radu,
Informativni štab RH odredit će drugu radijsku postaju koja će preuzeti
zadaće središnje radijske postaje.

Članak 6.

Hrvatska televizija, kao središnja televizijska postaja, djeluje u skladu
sa zahtjevima Informativnoga štaba RH i planom obrane. Ako Hrvatska televizija
bude onesposobljena za rad ili onemogućena u radu, Informativni štab RH
odredit će drugu televizijsku postaju koja će preuzeti zadaće središnje
televizijske postaje.

Članak 7.

Dnevnici koji su Planom pripravnosti Ministarstva informiranja Republike
Hrvatske određeni kao ratni dnevnici, djeluju u skladu sa zahtjevima Informativnoga
štaba RH i planom obrane. Informativni štab RH osigurat će tiskanje i raspaćavanje
ratnih dnevnika.

Članak 8.

Druga sredstva priopćavanja dužna su djelovati u skladu sa zahtjevima
Informativnoga štaba RH, općinskih upravnih tijela nadležnih za informiranje
i zapovjedništva obrane na području kojih se nalazi njihovo sjedište.

Članak 9.

Informativni štab RH može imenovati direktore poduzeća i organizacija
informativne djelatnosti u državnom ili pak društvenome vlasništvu, glavne
i odgovorne i odgovorne urednike sredstava priopćavanja.

III. NOVINARI

Članak 10.

Dozvolu za izvještavanje s područja ratnih sukoba u Republici Hrvatskoj
domaćim i inozemnim novinarima daju zapovjedništva obrane na tim područjima.

Članak 11.

Novinari mogu objavljivati informacije o oružanim snagama Republike
Hrvatske i drugim pitanjima od posebnoga značenja za obranu zemlje ako
dobiju odobrenje osobe zadužene za informiranje u zapovjedništvima, stožerima,
jedinicama i ustanovama oružanih snaga Republike Hrvatske.

Članak 12.

Tijela izvršne vlasti dužna su novinarima pomoći u njihovu radu.

IV. ZABRANA ŠIRENJA INFORMACIJA

Članak 13.

Zabranjeno je raspačavanje tiska, emitiranje radijskih i televizijskih
priloga, te promet i prikazivanje filmova u kojima se:

1) objavljuju dokumenti ili podaci o oružanim snagama Republike Hrvatske
ili o obrani koji su vojna tajna:

2) čini krivično djelo pozivanja na nasilnu promjenu ustavnoga ustrojstva
Republike Hrvatske:

3) objavljuju informacije štetne za obranu zemlje. Rješenje o zabrani
iz stavka 1. ovoga članka donosi Ministarstvo informiranja Republike Hrvatske
ili pak općinsko upravno tijelo nadležno za informiranje ako se sredstvo
priopćavanja raspačava samo na dijelu područja Republike Hrvatske. Rješenje
o zabrani raspačavanja tiska, emitiranja radijskoga ili televizijskoga
priloga. odnosno prometa i prikazivanja filma Ministarstvo informiranja
Republike Hrvatske, ili pak općinsko upravno tijelo nadležno za informiranje
dostavit će Ministarstvu unutarnjih poslova Republike Hrvatske s nalogom
da oduzme sve primjerke tiska, tonskoga ili video priloga, odnosno filma.
Protiv rješenja iz stavka 2. ovoga članka nije dopuštena žalba.

Članak 14.

Ministarstvo informiranja Republike Hrvatske može ukinuti sredstvo priopćavanja
raspačavanje kojega bude zabranjeno najmanje dva puta.

Članak 15.

Informacije inozemnih novinara mogu podlijegati cenzuri. O uvođenju
i načinu provedbe cenzure odlučuje Informativni štab RH.

Članak 16. Inozemni radijski i televizijski program može u Republici
Hrvatskoj reemitirati radijska. ili pak televizijska postaja koja dobije
dozvolu Ministarstva informiranja Republike Hrvatske.

V. KAZNENE ODREDBE

Članak 17.

Novinar koji objavi informaciju o oružanim snagama Republike Hrvatske
ili o drugome pitanju od posebnoga značenja za obranu zemlje bez dopuštenja
osobe zadužene za informiranje u zapovjedništvima, stožerima, jedinicama
i ustanovama oružanih snaga Republike Hrvatske, i time nanese teže štete
interesima obrane zemlje, kaznit će se za krivično djeto zatvorom do pet
godina.

Članak 18.

Tko nastavi s izdavanjem sredstva priopćavanja koje ukine Ministarstvo
informiranja Republike Hrvatske kaznit će se za krivično djelo zatvorom
do pet godina.

Članak 19.

Tko protivno zabrani izrečenoj prema odredbama ove uredbe raspačava
tisak, emitira radijski ili televizijski prilog, ili pak stavlja u promet
i prikazuje film, kaznit će se za krivično djelo zatvorom do tri godne.

Članak 20.

Glavni i odgovorni urednik radijske ili televizijske postaje, novine
ili druge povremene tiskovine koja ne objavi priopćenje Informativnoga
štaba RH kaznit će se za krivično djelo zatvorom do jedne godine.

Članak 21.

Tko reemitira inozemni radijski ili televizijski program bez dopuštenja
Ministarstva informiranja Republike Hrvatske kaznit će se za krivično djelo
zatvorom do jedne godine.

VI. PRIJELAZNE I ZAKLJUČNE ODREDBE

Članak 22.

Izdavači sredstava priopćavanja uskladit će odmah planove obrane s ovom
uredbom.

Članak 23.

Ova uredba stupa na snagu danom donošenja.

Evidencijski broj 57

Broj : 1134191.

Zagreb, 30. listopada 1991.

Predsjednik Republike Hrvatske

**dr. Franjo Tuđman, v. r.**

Uredba, NN 57/1991-1553